**Automechanika: ekstrainntekt for verkstedene**

På messen presenterer LIQUI MOLY to nye enheter for verksteder

**Juli 2018 – Den tyske eksperten på olje og additiver, LIQUI MOLY, har som kampsak å hjelpe verkstedene i det daglige og gi dem nye muligheter til å øke omsetningen. På Automechanika Frankfurt, verdens største Automotive Aftermarket-messe, viser selskapet frem to nye enheter som gjør akkurat dét.**

Med JetClean Tronic II kan verkstedene gi motorer og drivstoffsystemer en grundig rens og fjerne avleiringer på en ekstra rask og grundig måte. Enheten kobles til injeksjons- eller inntakssystemet som pumper inn spesialdesignede rengjøringsadditiver. Selve renseprosessen overvåkes av enheten. I mellomtiden kan mekanikeren gjøre annet arbeid og likevel være sikker på at ingenting kan gå galt, samt at drivstoffsystemet ikke trenger omfattende lufting i etterkant. For å oppnå det samme resultatet på en annen måte, må man fjerne komponentene og rense dem for hånd – et mye mer komplisert og kostbart prosjekt.

Verkstedet kan tilby rengjøringen som en separat tjeneste og som forebyggende vedlikehold inkludert i den årlige servicen. Begge deler bidrar til et viktig konkurransefortrinn. Spesielt på biler som kjøres mye, merker kunden en tydelig forskjell med en gang. Avhengig av antall gjennomførte rengjøringsoperasjoner, er JetClean Tronic II amortisert etter få uker. Enheten er egnet ikke bare for biler, men også for kommersielle kjøretøy, anleggsmaskiner, motorsykler og båter.

Den andre enheten er GearTronic II, som gjør oljeskift på automatgirkasser til en langt mindre vrien affære. Den samtidige tømmingen og påfyllingen av girkassen går helautomatisk, og trenger ikke tilsyn. Menyføringen via tastaturet og LCD-skjermen er datamaskinstyrt og utpreget intuitiv. For å avlaste mekanikeren i arbeidet, inneholder GearTronic II en kjøretøydatabase, og viser hvilken og hvor mye girolje det aktuelle kjøretøyet trenger. Det gjør arbeidshverdagen enklere, og er en god beskyttelse mot feil og dyre reklamasjoner.

Gear Tronic II kan mer enn bare oljeskift. Med dette produktet kan nemlig også rengjørings- og vedlikeholdsadditiver integreres i servicen. Det er teknisk fornuftig og en fin tilleggsgeskjeft for verkstedet.

I tillegg til disse to enhetene har LIQUI MOLY en rekke mindre nyheter å diske opp med på Automechanika Frankfurt. Messen er dessuten en av de få mulighetene til å se nesten hele sortimentet av rundt 4000 LIQUI MOLY-produkter.

Automechanika Frankfurt finner sted 11.–15. september i Frankfurt, Tyskland. LIQUI MOLY har stand C06 i hall 9.1.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de